#### **Čiastková zmluva č.** [●]

#### uzatvorená na základe Rámcovej dohody č . [●]

Táto Čiastková zmluva k Rámcovej dohode (ďalej len „**Čiastková zmluva**“) sa uzatvára podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) v spojení s ustanoveniami § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi nasledovnými zmluvnými stranami:

**Zmluvné strany**

**Objednávateľ:**

Obchodné meno: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

koná: Mgr. Michal Maco, generálny riaditeľ

IBAN: SK15 8180 0000 0070 0038 9222

SWIFT: SPSRSKBA

(ďalej aj ako „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT:  *[doplní uchádzač]*

(ďalej aj ako „**Poskytovateľ**“)

(Objednávateľ a Poskytovateľ ďalej spolu aj ako „**Zmluvné strany**“)

**Preambula**

Keďže,

1. Zmluvné strany dňa [•] uzatvorili Rámcovú dohodu o poskytovaní služieb „Marketingová kampaň k projektu Výmena kotlov v domácnostiach pre lepšie ovzdušie“ č. [•] (ďalej aj ako „**Rámcová dohoda**“);
2. Táto Rámcová dohoda predpokladá uzatváranie samostatných čiastkových zmlúv, na základe ktorých Poskytovateľ poskytuje Plnenia v rozsahu, na ktoré sa zaviazal v rámci Rámcovej dohody;
3. A keďže Objednávateľ poslal Poskytovateľovi výzvu na uzvaretie čiastkovej zmluvy,

tak Zmluvné strany v súlade s článkom II. Rámcovej dohody uzatvárajú túto Čiastkovú zmluvu v nasledovnom znení

**Článok I.**

**Predmet Čiastkovej zmluvy**

* 1. Predmetom tejto Čiastkovej zmluvy je záväzok Poskytovateľa poskytnúť pre Objednávateľa služby spojené s realizáciu marketingovej kampane k projektu Výmena kotlov v domácnostiach pre lepšie ovzdušie v rozsahu definovanom v Prílohe č. 1 tejto Čiastkovej zmluvy (v súlade s podmienkami tejto Čiastkovej zmluvy, Rámcovej dohody a všetkými ich prílohami (ďalej len „**Plnenie**“).
  2. Predmetom tejto Čiastkovej zmluvy je tiež záväzok Objednávateľa za riadne a včas vykonané Plnenie podľa tejto Čiastkovej zmluvy zaplatiť Poskytovateľovi Odplatu podľa podmienok tejto Čiastkovej zmluvy a Rámcovej dohody.
  3. Predmetom tejto Čiastkovej zmluvy je aj úprava všetkých ostatných práv a povinností Zmluvných strán spojených s riadnym plnením tejto Čiastkovej zmluvy alebo v súvislosti s ňou.
  4. Na Plnenia a ostatné podmienky tejto Čiastkovej zmluvy, ktoré nie sú výslovne upravené v tejto Čiastkovej zmluve sa v plnej miere aplikujú ustanovenia Rámcovej dohody.

**Článok II.**

**Čas a miesto plnenia**

* 1. Poskytovateľ sa zaväzuje poskytnúť služby v čase a mieste špecifikovanom v Prílohe č. 1 tejto Čiastkovej zmluvy.

**Článok III.**

**Odplata a platobné podmienky**

* 1. Celková maximálna Odplata za poskytovanie Plnení v rozsahu Prílohy č. 1 tejto Čiastkovej zmluvy je nasledovná

Celková Odplata bez DPH: [●],- EUR

sadzba DPH: [●],- EUR

Celková Odplata vrátane DPH: [●],- EUR

(slovom: [●] euro)

* 1. Objednávateľ je povinný zaplatiť iba Odplatu za skutočne vykonané a prevzaté Plnenia v súlade Prílohou č. 1 tejto Čiastkovej zmluvy a Cenovou tabuľkou, ktorá tvorí Prílohu č. 2 tejto Čiastkovej zmluvy na základe Preberacieho protokolu vyhotoveného postupom podľa článku 4 tejto Čiastkovej zmluvy, pričom Odplata za Plnenie bude stanovená súčinom skutočného množstva jednotlivých položiek tvoriacich Plnenie definované Prílohou č. 1 tejto Čiastkovej zmluvy a jednotkovou cenou stanovenou v Rámcovej dohode. Dohodnutá Odplata zahŕňa všetky náklady a výdavky Poskytovateľa súvisiace s poskytovaním Plnení. Výška odplaty za jednotlivé Plnenia bude vždy zodpovedať jednotkovým cenám uvedeným v Prílohe č. 2 – Cenová tabuľka – položkový rozpočet Rámcovej dohody.
  2. Súčasťou faktúry pre Objednávateľa je aj podpísaný Preberací protokol k Plneniam. Splatnosť faktúry je 30 dní od jej preukázaného doručenia Objednávateľovi. V prípade Plnenia označeného ako „Klient servis a administrácia kampane“ Poskytovateľ faktúru vystaví osobitne za každý mesiac, v ktorom bolo toto Plnenie poskytované.
  3. Vystavená faktúra musí obsahovať náležitosti daňového dokladu poľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí zároveň obsahovať popis plnenia v zmysle Prílohy č. 1 tejto Čiastkovej zmluvy, bankové spojenie v zmysle tejto Čiastkovej zmluvy a kópiu Preberacieho protokolu k Plneniam. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a, alebo nebude obsahovať všetky uvedené náležitosti, objednávateľ je oprávnený takúto faktúru vrátiť Poskytovateľovi spolu s o značením nedostatkov, pre ktoré bola vrátená. V tomto prípade nová lehota splatnosti začne plynúť až po preukázateľnom doručení novej faktúry do sídla Objednávateľa.

**Článok IV.**

**Preberanie plnení**

* 1. Zmluvné strany najneskôr do desiatich (10) dní odo dňa ukončenia všetkých Plnení spíšu o prevzatí Plnení preberací protokol (ďalej len „**Preberací protokol**“), ktorý podpíšu oprávnení zástupcovia oboch Zmluvných strán určení na komunikáciu a zastupovanie Zmluvných strán podľa bodu 10.2 tejto Čiastkovej zmluvy.
  2. V Preberacom protokole Zmluvné strany podrobne popíšu všetky dodané a skutočne zrealizované Plnenia, zhodnotia kvalitu Plnení, porovnajú rozsah dodaných Plnení s rozsahom podľa Prílohou č. 1 tejto Čiastkovej zmluvy a opíšu všetky dôležité informácie vzťahujúce sa na Plnenia a poskytnuté služby. Objednávateľ v Preberacom protokole najmä uvedie všetky výhrady k Plneniam a vady Plnení.
  3. Preberací protokol bude slúžiť ako podklad pre fakturáciu Odplaty podľa Článku III. tejto Čiastkovej zmluvy. Poskytovateľ bude mať nárok na zaplatenie iba skutočne vykonaných a prevzatých Plnení uvedených v Preberacom protokole. V prípade výskytu vád Plnení, ktoré Poskytovateľ neodstránil resp. ich nebolo možné odstrániť s ohľadom na povahu poskytnutého Plnenia, bude mať Objednávateľ nárok na primeranú zľavu z Odplaty za poskytnutie týchto Plnení.

**Článok V.**

**Riziko a zodpovednosť za škodu**

* 1. Na práva a povinnosti Zmluvných strán vyplývajúce zo zodpovednosti za škodu a nesenia rizík sa v plnej miere aplikujú ustanovenia Rámcovej dohody.

**Článok VI.**

**Zodpovednosť za vady**

* 1. Na práva a povinnosti Zmluvných strán vyplývajúce zo zodpovednosti za vady sa v plnej miere aplikujú ustanovenia Rámcovej dohody.

**Článok VII.**

**Trvanie a ukončenie Čiastkovej zmluvy**

* 1. Táto Čiastková zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Čiastkovej zmluvy, pokiaľ nedôjde k jej predčasnému ukončeniu v súlade s ustanoveniami tejto Čiastkovej zmluvy a/alebo Rámcovej dohody.
  2. Táto Čiastková zmluva môže zaniknúť okrem jej splnenia aj nasledovnými spôsobmi:
     + 1. dohodou Zmluvných strán; alebo
       2. odstúpením od Čiastkovej zmluvy podľa podmienok uvedených v tomto bode nižšie.
  3. Na prípady ukončenia tejto Čiastkovej zmluvy dohodou alebo odstúpením sa na práva a povinnosti Zmluvných strán uplatňujú v plnej miere ustanovenia Rámcovej dohody, pokiaľ nie je nižšie uvedené inak.
  4. Objednávateľ je oprávnený okamžite odstúpiť od tejto Čiastkovej zmluvy v prípade podstatného porušenia Čiastkovej zmluvy zo strany Poskytovateľa. Na účely tejto Čiastkovej zmluvy sa za podstatné porušenie zmluvy zo strany Poskytovateľa považuje najmä, nie však výlučne:
     + 1. neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu Plnenia podľa tejto Čiastkovej zmluvy; alebo
       2. ak dôjde k poskytnutiu Plnení s vadami v rozsahu alebo intenzite takej, ako je uvedené v ustanovení § 345 ods. 2 Obchodného zákonníka.

**Článok VIII.**

**Zmluvné sankcie**

* 1. Na práva a povinnosti Zmluvných strán vo vzťahu k sankciám sa v plnej miere aplikujú ustanovenia Rámcovej dohody.

**Článok IX.**

**Subdodávatelia**

* 1. Poskytovateľ je oprávnený plnením vybraných častí tejto Čiastkovej zmluvy poveriť svojich Subdodávateľov. Zoznam Subdodávateľov tvorí Prílohu č. 2 tejto Čiastkovej zmluvy. V zozname Subdodávateľov sa uvádzajú náležitosti podľa ustanovenia § 41 ods. 3 Zákona o verejnom obstarávaní údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa Zákona o RPVS.
  2. V prípade, ak má počas plnenia tejto Čiastkovej zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
     + 1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS,
       2. Subdodávateľ, ktorého sa týka návrh na zmenu, musí byť schopný realizovať príslušnú časť Plnenia v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené), a
       3. Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu Subdodávateľa spolu s dokladmi podľa bodu 9.2a) a 9.2b) vyššie a aktualizovaným znením Prílohy č. 3 musí Poskytovateľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 9.2 vyššie.
  4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Čiastkovej zmluve, pokiaľ bude dodržaný postup podľa tohto bodu.
  5. V prípade, ak Poskytovateľ využije na plnenie ktorejkoľvek povinnosti podľa tejto Čiastkovej zmluvy Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

**Článok X.**

**Komunikácia**

* 1. Komunikácia medzi Zmluvnými stranami v  súvislosti s plnením tejto Čiastkovej zmluvy sa bude adresovať príslušnej Zmluvnej strane na nižšie uvedenú adresu a bude sa považovať za doručenú v prípade:
     + 1. osobného doručenia, prostredníctvom kuriérskej služby alebo inak, po potvrdení jej prijatia,
       2. doručenia e-mailom, po doručení písomného potvrdenia od príjemcu o prijatí (za písomné potvrdenie príjemcu o prijatí sa považuje aj notifikácia oznamujúca doručenie e-mailu príjemcovi, t. j. príjemca objektívne zodpovedá za dostupnosť a kontrolu nižšie uvedenej e-mailovej adresy), alebo
       3. zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
  2. Písomná komunikácia bude adresovaná nasledovným osobám. Uvedené osoby sa zároveň považujú za osoby oprávnené na komunikáciu a kontrolu a schvaľovanie a preberanie Plnení podľa tejto Čiastkovej zmluvy:

Za Objednávateľa:

Kontaktná osoba: Mgr. Alexandra Machanová, Ing. Katarína Kolesárová

Telefón: +421 905 943 884 (Ing. Katarína Kolesárová)

+421 - 48 - 437 41 11 – centrála v BB

E-mail: alexandra.machanova@sazp.sk, katarina.kolesarova@sazp.sk

Za Poskytovateľa:

Kontaktná osoba: .........................

Telefón: .........................

E-mail: .........................

**Článok XI.**

**Záverečné ustanovenia**

* 1. Táto Čiastková zmluva nadobúda platnosť dňom jej podpisu oboma Zmluvnými stranami a účinnosť dňom po dni jej zverejnenia v Centrálnom registri zmlúv v súlade s podľa ustanovenia § 47a Občianskeho zákonníka a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Čiastková zmluva nenadobudne účinnosť skôr ako Rámcová dohoda.
  2. Táto Čiastková zmluva sa riadi a vykladá v súlade s Právnymi predpismi Slovenskej republiky. Práva a povinnosti ustanovené na základe tejto Čiastkovej zmluvy alebo v súvislosti s ňou a práva a povinnosti výslovne neupravené v tejto Čiastkovej zmluve sa riadia príslušnými ustanoveniami Obchodného zákonníka a Zákona o verejnom obstarávaní. Na Plnenia a ostatné podmienky tejto Čiastkovej zmluvy, ktoré nie sú výslovne upravené v tejto Čiastkovej zmluve sa v plnej miere aplikujú ustanovenia Rámcovej dohody.
  3. Akékoľvek zmeny a/alebo dodatky k tejto Čiastkovej zmluve musia byť v súlade s ustanovením § 18 Zákona o verejnom obstarávaní vo forme písomných číslovaných dodatkov podpísaných oboma Zmluvnými stranami.
  4. Ak sa niektoré z ustanovení tejto Čiastkovej zmluvy stane nevynútiteľným alebo neplatným podľa platného práva, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Čiastkovej zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné, či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
  5. Čiastková zmluva je vyhotovená v šiestich (4) rovnopisoch v slovenskom jazyku, z ktorých každý je považovaný za originál. Dve (2) vyhotovenia Čiastkovej zmluvy obdrží Objednávateľ a dve (2) vyhotovenia Čiastkovej zmluvy obdrží Poskytovateľ.
  6. Poskytovateľ nie je oprávnený postúpiť akékoľvek pohľadávky (práva) vyplývajúce z tejto Čiastkovej zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Čiastkovej zmluvy bez predchádzajúceho písomného súhlasu Objednávateľa.
  7. Neoddeliteľnou súčasťou tejto Čiastkovej zmluvy sú nasledovné prílohy:

Príloha č. 1 – Špecifikácia služieb

Príloha č. 2 – Cenová tabuľka

Príloha č. 3 – Zoznam Subdodávateľov (ak je aplikovateľné)

* 1. Zmluvné strany vyhlasujú, že sú oprávnené na plnenie tejto Čiastkovej zmluvy, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho Čiastkovú zmluvu podpísali.

|  |  |
| --- | --- |
| **Objednávateľ**  V .............................  Dňa ...................... | **Poskytovateľ**  V *[doplní uchádzač]*  Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Slovenská agentúra životného prostredia**  Mgr. Michal Maco., generálny riaditeľ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplní uchádzač]*  *[doplní uchádzač]* |